Pauken består av en metallgryte (oftest av kobber) med et trommeskinn av plast eller kalveskinn (eller geiteskinn) strukket over. Paukene har en pedal til å stramme og slakke skinnet, brukt til å stemme og til å lage forskjellig tonehøyde. For å lage lyd slår paukisten på skinnet med spesielle køller (paukestokker). En paukist kan ha mange ulike køller. De fleste er av filt, men de kan også være av tre. Jo bløtere køllene er, jo bløtere blir lyden.